钦定古今图书集成/理学汇编/经籍典/第137卷 > 《天作》
## 钦定古今图书集成/理学汇编/经籍典/第137卷 > 《天作》

传曰：昔者舜甑盆无膻，而下不以馀获罪；饭乎土簋，
啜乎土型，而农不以力获罪；麑衣而盩领，而女不以
巧获罪。法下易，由事寡易为功，而民不以政获罪。故
大道多容，大德众下，圣人寡为，故用物常壮也。《传》曰：
“易简而天下之理得矣。”忠易为礼，诚易为辞，贤人易
为民，工巧易为材。《诗》曰：“政有夷之行，子孙保之。”